Държавен вестник, бр. 22, 2018 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  22
отношение на клиентски активи в сметките 
по чл. 3, ал. 1 с оглед гарантиране на яснота 
на статута на клиентските активи, в т.ч. и в 
случай на производство по несъстоятелност.
Раздел II
Предоставяне на информация
Чл. 5. В случаите по чл. 91, ал. 6 от ЗПФИ 
информацията, която инвестиционният по­
средник предоставя на синдиците, съответно 
на органите по преструктуриране, включва:
1. сметки и записи, от които се установяват 
наличните парични средства и финансовите 
инструменти, които се държат за всеки клиент;
2. информация за всяко лице, при което 
се съхраняват парични средства на клиен­
тите в съответствие с чл. 93, ал. 1 от ЗПФИ 
и индивидуализиращи данни за сметките, в 
които се държат паричните средства, както 
и за споразуменията на посредника с лицата, 
при които се съхраняват паричните средства 
на клиентите;
3. информация за всяко лице по чл. 94, ал. 1 
от ЗПФИ, в което се съхраняват финансовите 
инструменти и индивидуализиращи данни на 
откритите при лице по чл. 94, ал. 1 от ЗПФИ 
сметки, както и подробни данни за договора на 
посредника с лице по чл. 94, ал. 1 от ЗПФИ;
4. информация за третите лица, на кои­
то инвестиционният посредник е възложил 
важ­ни оперативни функции и информация 
за тези функции;
5. информация за служителите на инвести­
ционния посредник, които изпълняват функ­
ции, свързани със съхранението на клиентски 
активи, включително индивидуализиращи 
данни на служителя по чл. 10;
6. споразумения, свързани с установяването 
на правото на собственост на клиента върху 
активите.
Раздел III
Депозиране на финансовите инструменти на 
клиентите
Чл. 6. (1) Инвестиционният посредник 
полага дължимата грижа при:
1. избора на лице по чл. 94, ал. 1 от ЗПФИ, 
в което да съхранява финансовите инструмен­
ти на своите клиенти, и при определяне на 
условията по договора с него;
2. извършване на периодичен преглед и 
оценка на лицето по чл. 94, ал. 1 от ЗПФИ и 
на условията по договора с него във връзка 
със съхранението на финансовите инструменти 
на своите клиенти.
(2) Инвестиционният посредник извършва 
преглед и оценка по ал. 1, т. 2 при необходи­
мост, но най-малко веднъж годишно.
(3) За целите на ал. 1 инвестиционният 
посредник отчита опита и пазарната репу­
тация на лицето по чл. 94, ал. 1 от ЗПФИ, 
както и всички законодателни изисквания 
или пазарни практики, свързани с държане­
то на съответните финансови инструменти, 
които могат да се отразят неблагоприятно на 
правата на клиентите.
(4) Инвестиционният посредник депозира 
финансови инструменти на клиенти само в 
лица по чл. 94, ал. 1 от ЗПФИ в юрисдикции, 
в които лицата по чл. 94, ал. 1 от ЗПФИ и 
съхранението на финансови инструменти за 
сметка на трето лице подлежат на специално 
регулиране и надзор.
(5) Инвестиционният посредник не може да 
депозира финансови инструменти на клиент в 
лице по чл. 94, ал. 1 от ЗПФИ в трета държава, 
която не регулира държането и съхранението 
на финансови инструменти за чужда сметка. 
Изискването по изречение първо може да не 
се прилага само ако е изпълнено някое от 
следните условия:
1. естеството на финансовите инструменти 
или на свързаната с тях инвестиционна услуга 
изисква да бъдат депозирани в това лице в 
съответната трета държава;
2. финансовите инструменти се държат от 
името на професионален клиент и този клиент 
изиска в писмена форма от инвестиционния 
посредник да ги депозира при лице по чл. 94, 
ал. 1 от ЗПФИ в посочената трета държава.
(6) Изискванията по ал. 4 и 5 се прилагат 
и когато лицето по чл. 94, ал. 1 от ЗПФИ е 
възложило важни оперативни функции, свърза­
ни с държането и съхранението на финансови 
инструменти, на трето лице.
Раздел IV
Депозиране на паричните средства  на кли­
ентите
Чл. 7. (1) Инвестиционният посредник 
полага дължимата грижа при:
1. избора на кредитна институция, съот­
ветно квалифициран фонд на паричния пазар, 
в които да депозира паричните средствата на 
своите клиенти, и при определяне на условията 
по договорите с тях;
2. извършването на периодичен преглед и 
оценка на кредитната институция, съответно 
на квалифицирания фонд на паричния пазар, 
и на условията по сключените договори за 
съхранение на парични средства на своите 
клиенти.
(2) За целите на ал. 1 инвестиционният 
посредник отчита опита и пазарната репу­
тация на кредитната институция, съответно 
квалифицирания фонд на паричния пазар, с 
оглед гарантиране на защитата на правата на 
клиентите, както и всички законови и регу­
латорни изисквания или пазарни практики, 
свързани с държането на парични средства 
на клиенти, които могат да се отразят небла­
гоприятно на правата на клиентите.
(3) Когато инвестиционният посредник е 
избрал да депозира паричните средства на 
клиентите в кредитна институция, съответно